stanford-oval/wikipedia huggingface dataset:
משחק לחימה (סוגת משחקי וידאו)
ראו גם

ערכים על משחקי לחימה ממוחשבים
משחק פעולה ממוחשב
משחק מכות (סוגת משחקי וידאו)
מכונת ארקייד של משחק הלחימה Tekken 3 המאפשרת לשני שחקנים להתחרות זה בזה
ניוקאסל (אוסטרליה)

| --- | --- |
סמל ניוקאסל

נוף ניוקאסל
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 מחוז:  האנטר
 ראש העיר:  ג'ון טייט (בעיר ניוקאסל)
 תאריך ייסוד:  1804
 שטח:  261.80 קמ"ר
 גובה:  9 מטרים
 אוכלוסייה:  ‏
  ‑ בעיר:  152,984 (9 באוגוסט 2016)
  ‑ צפיפות:  1,103 נפש לקמ"ר (2006)
 קואורדינטות:  32°55′00″S 151°45′00″E﻿ / ﻿32.916666666667°S 151.75°E﻿ / -32.916666666667; 151.75 
 אזור זמן:  UTC +10
 http://www.ncc.nsw.gov.au/
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןניוקאסל(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןניוקאסל(למפת ניו סאות' ויילס רגילה) סידני וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן ניוקאסל(למפת ניו סאות' ויילס מוגדלת) סידני וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן ניוקאסל  he tabBackground:;tabBorder:#aaa;defaultTab:0;
ניוקאסל (באנגלית: Newcastle) היא אזור מטרופוליני במחוז האנטר, בניו סאות' ויילס שבאוסטרליה, שבמרכזו העיר ניוקאסל סיטי. האזור מצוי 162 קילומטר מצפון-מזרח לעיר סידני, על שפך הנהר האנטר. המטרופולין של ניוקאסל הוא האזור השני הצפוף ביותר בניו סאות' ויילס ובו (נכון ל-2006) 288,732 תושבים, כאשר בעיר ניוקאסל עצמה 141,753 תושבים. לעיר ניוקאסל יש נמל סחורות מפותח, וסביבו מתפתחת כלכלת העיר. ביחס לשאר ערי החוף של ניו סאות' ויילס, התיירות כמעט אינה מפותחת.
אקלים

| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| --- | --- | --- | --- | --- | --- | --- | --- | --- | --- | --- | --- | --- | --- |
| טמפ' מרבית (ממוצע חודשי) (°C) | 27.8 | 27.4 | 26.1 | 23.6 | 20.2 | 17.6 | 16.9 | 18.5 | 21.1 | 23.5 | 25.3 | 27.2 | 23.0 |
| טמפ' מזערית (ממוצע חודשי) (°C) | 18.0 | 18.0 | 16.3 | 13.2 | 10.1 | 7.8 | 6.4 | 6.9 | 9.0 | 11.9 | 14.2 | 16.5 | 12.4 |
| טמפ' מרבית (°C) | 44.1 | 42.8 | 40.7 | 37.0 | 29.6 | 26.6 | 27.8 | 30.1 | 36.0 | 39.4 | 43.2 | 42.8 | 44.1 |

| טמפ' מזערית (°C) | 9.4 | 9.6 | 8.6 | 2.1 | -0.6 | 0.0 | -3.9 | -1.9 | 0.4 | 3.0 | 5.1 | 7.9 | -3.9 |
| כמות משקעים (מ"מ) | 101.6 | 120.7 | 121.5 | 100.5 | 115.0 | 116.7 | 72.6 | 78.4 | 57.4 | 74.4 | 80.1 | 81.5 | 1120.4 |
ספורט

ניוקאסל נייטס היא קבוצת הרוגבי של העיר שמשחקת בליגת הרוגבי הלאומית, הקבוצה זכתה באליפות הליגה ב-2001.
ניוקאסל פאלקונס והאנטר פייראטס הן קבוצות לשעבר ששיחקו בליגת העל האוסטרלית בכדורסל.
נייט אבנר

| --- | --- |

אבנר, 2017
 לידה:  14 בדצמבר 1988 (בן 35) דבלין, ארצות הברית 
 לאום:  אמריקאי
 עמדה:  סייפטי
 גובה:  1.83 מטר
 משקל:  100 קילוגרם
 מספר:  43
 מכללה:  אוניברסיטת המדינה של אוהיו
 דראפט:  דראפט ה-NFL‏ 2012, ניו אינגלנד פטריוטס, סבב 6, מספר 197
 קבוצות כשחקן
 2012–2019 2020–2021:  ניו אינגלנד פטריוטס ניו יורק ג'איינטס
 הישגים כשחקן
 זכייה בסופרבול XLIX, בסופרבול LI ובסופרבול LIII
 
נייט אבנר (באנגלית: Nate Ebner; נולד ב-14 בדצמבר 1988) הוא שחקן פוטבול ורוגבי אמריקאי. שיחק בניו יורק ג'איינטס ובניו אינגלנד פטריוטס מליגת ה-NFL והיה חבר סגל נבחרת ארצות הברית ברוגבי שביעיות לאולימפיאדת ריו דה ז'ניירו (2016).
ביוגרפיה

אבנר נולד בדבלין שבאוהיו, בנם של אם נוצרייה, ננסי פריצ'ט, ואב יהודי, ג'ף אבנר. הוא מגדיר עצמו כיהודי. הוריו התגרשו כשהיה בן שלוש. אביו של אבנר היה שחקן רוגבי באוניברסיטת מינסוטה ומאמן בתיכון באוהיו, ב-2008 נרצח במהלך שוד במוסך בבעלותו.
אבנר החל לשחק רוגבי בגיל צעיר והתאמן תחת הדרכתו של אביו בתיכון. בגיל 16 היה לשחקן הצעיר ביותר בנבחרת ארצות הברית ברוגבי שביעיות עד גיל 19. הוא נבחר לשחקן המצטיין של הנבחרת עד גיל 19 באליפות העולם ב-2007 ולשחקן המצטיין של הנבחרת באליפות העולם עד גיל 20 ב-2008.
אבנר למד באוניברסיטת המדינה של אוהיו, לאחר שנתיים החליט לנסות ולהצטרף לנבחרת הפוטבול של האוניברסיטה והיה הסטודנט היחיד שעבר את מבחני הקבלה לקבוצה בינואר 2009. אבנר נהיה לשחקן הגנה מצטיין ומנהיג בקבוצה בעונות 2009 עד 2011. ב-2010 זכה עמה ברוז בול לאחר ניצחון על אוניברסיטת אורגון.
בדראפט ה-NFL של 2012 נבחר בסיבוב השישי על ידי ניו אינגלנד פטריוטס, בה הפך לשחקן הרכב בקבוצה המיוחדת. בעונת 2014 זכה עם הפטריוטס בסופרבול XLIX.
במרץ 2016 חתם על חוזה לשנתיים נוספות בקבוצה. במסגרת החוזה קיבל אישור מיוחד לנסות ולהתקבל לנבחרת הרוגבי שביעיות של ארצות הברית לקראת אולימפיאדת ריו דה ז'ניירו, על אף שהדבר יהיה על חשבון השתתפותו במחנה האימונים של הקבוצה. לאחר מספר חודשים של משחקי מבחן ואימונים נבחר אבנר ביולי 2016 לחבר סגל המשלחת האולימפית. בטורניר האולימפי שיחק אבנר בכל שלושת משחקי השלב המוקדם בו הודחה ארצות הברית, הוא הבקיע טריי בניצחון על נבחרת ברזיל וטריי נוסף בהפסד לנבחרת פיג'י.
בעונת 2016 זכה עם ניו אינגלנד בסופרבול LI. עונה לאחר מכן נפצע בברכו במהלך המחזור ה-12 במהלך הטעייה ונאלץ להחמיץ את שאר המשחקים. לפני תחילת עונת 2018 חתם על הערכת חוזהו לשתי עונות נוספות. הוא סייע לקבוצה לזכות בסופרבול LIII באותה עונה.
במרץ 2020 חתם על חוזה לעונה אחת בניו יורק ג'איינטס.
הערות שוליים

↑  Memory of late father stokes Nate Ebner’s Olympic rugby quest, הבוסטון גלוב, 21 באפריל 2016
1 2  Memory of father drives Patriots' Nate Ebner on Olympic rugby quest, אתר ESPN, ‏5 באפריל 2016
סכר איליסו

| --- | --- |
אין תמונה חופשית
 מיקום:  נפת מרדין 
 סוג:  סכר סוללה, תחנת כוח הידרואלקטרית 
 סוכר את:  חידקל 
 אורך:  1,820 מטר
 גובה:  135 מטרים
 ייצור חשמל:  1,200 מגה-ואט
 תקופת הבנייה:  ?–2006
 קואורדינטות:  37°31′52″N 41°50′58″E﻿ / ﻿37.5311°N 41.84931°E﻿ / 37.5311; 41.84931
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורסכר איליסו(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורסכר איליסו(למפת דרום-מזרח אנטוליה רגילה) גזיאנטפ אורפה דיארבקיר אדיאמן בטמן ג'יזרה הים התיכון  מרכז אנטוליה מזרח אנטוליה עיראק סוריהסכר איליסו(למפת דרום-מזרח אנטוליה מוגדלת) גזיאנטפ אורפה דיארבקיר אדיאמן בטמן ג'יזרה הים התיכון  מרכז אנטוליה מזרח אנטוליה עיראק סוריהסכר איליסו
 
סכר איליסו (בטורקית: Ilısu Barajı ve Hidroelektrik Santrali) הוא סכר הידרואלקטרי בטורקיה, על גדות נהר חידקל כ-65 ק"מ מגבולה עם סוריה ועיראק.
הסכר הוקם כחלק של פרויקט פרויקט דרום-מזרח אנטוליה במסגרתו מתוכנן להקים כ-20 סכרים על נהרי חידקל ופרת.
היסטוריה

בניית הסכר החלה בשנת 2006. לאור בעיות סביבתיות קשות, צורך בפינוי תושבי האזור רבים והצפת שטחים נרחבים, גופים מאירופה עזבו את הפרויקט והוא מומן מתקציב המדינה. במהלך חפירות הצלה באזור התגלה בין היתר אתר ארכאולוגי בונצ'וקלו טרלה.
במהלך הפרויקט באזור נבנו 52 ק"מ כבישים, גשר זמני באורך 110 מ' וגשר קבוע באורך 250 מ'. גובה הסכר היא 135 מטר. כל העבודות היו מתוכננות להסתיים בשנת 2015, אך הפרויקט לא עמד ביעד.
מילוי מאגר מים שמתוכנן לכלול 10 מיליארד מטר מעוקב של מים החל בשנת 2019 ויחידות לייצור חשמל החלו לפעול במהלך שנת 2020. בסך הכל בתחנת כוח הותקנו שש יחידות ייצור חשמל בהספק של 200 מגוו"ט כ"א. זה הופך את תחנת כוח זה לאחד הגדולות בטורקיה.
בעקבות הפעלת הסכר החלו בעיות בסכר מוסול שבעיראק וממשלת עיראק פנתה לטורקים בדרישה להפסיק את בנייה אך ללא הצלחה.
סוורקר השני, מלך שוודיה

סוורקר השני, או סוורקר הצעיר (בשוודית: Sverker den yngre, או סוורקר קרלסון, בשוודית: Sverker Karlsson;‏ לפני 1167 – 17 ביולי 1210) היה מלך שוודיה מ-1195 או 1196 ועד 1208.
ראשית חייו

סוורקר היה בנם של קרל השביעי, מלך שוודיה ושל רעייתו המלכה כריסטינה, שהייתה בת אצולה דנית. מצד אמו היה סוורקר קרוב משפחתם של מלכי דנמרק קנוט השישי וולדמר השני. הוריו של סוורקר נישאו ב-1162 או ב-1163.
כאשר נרצח קרל, אביו של סוורקר, באי וויסינגאֶה ב-1167, ככל הנראה על ידי עושי דברו של המלך הבא, קנוט הראשון, נלקח סוורקר לדנמרק והוא גדל אצל משפחתה של אמו, שהייתה המשפחה השלטת בזילנד. בבגרותו הוא כרת ברית עם מנהיגי שבט גלן בסקונה שהיו מקורבים למשפחת אמו ונשא לאישה את בנדיקטה, בת השבט. המלך הדני תמך בתביעתו של סוורקר לכתר השוודי וכך ערער את יציבות השלטון במדינה השכנה. ניתן להבחין ביחסים המעורערים באותה תקופה שבין שוודיה לדנמרק על ידי תמיכתם של קנוט הראשון, מלך שוודיה ושל האציל בירגר ברוסה במורדים כנגד ולדמר הראשון, מלך דנמרק ובנו, קנוט השישי.
עם מותו של קנוט הראשון, מלך שוודיה ב-1195 או ב-1196, היו בניו כבר מעבר לגיל הילדות, אך עדיין צעירים. אחד מהם מונה להיות יורש העצר אך בבחירת המלך פסחו עליו. סוורקר נבחר להיות המלך הבא של שוודיה, למרבה ההפתעה ללא התנגדות. בחירתו זו יוחסה ככל הנראה לתמיכתו של בירגר ברוסה שבתו, אינגגרד, נישאה לסוורקר זמן קצר לאחר מות אשתו הראשונה. במכתבים שכתב הדגיש סוורקר את זכותו למלוכה מתוקף מוצאו: "בנו של המלך קרל, מלך השוודים, מחזיק הכתר של אותה ממלכה על פי חוקי הירושה בחסד האל".
מלכותו

סוורקר אישר והרחיב את הזכויות של הכנסייה השוודית ושל ולריוס, הארכיבישוף של אופסלה. כתב הזכויות של 1200 הוא כתב הזכויות הכנסייתי העתיק ביותר הידוע בשוודיה. ב-1202 מת בירגר ברוסה ואת תוארו ירש נכדו יוהאן, בנו בן השנה של סוורקר, שהעניק לבנו את התואר "יארל" (jarl). מהלך זה נועד לחזק את מעמדו כיורש בכוח לכתר. במקביל, שימש בנו של בירגר ברוסה, קנוט, כיארל בפועל של הממלכה.
לוחמה בלתי רציפה נגד העמים שממזרח לים הבלטי נמשכה במהלך תקופה מלכותו של סוורקר. בירגר ברוסה פיקד על חיל משלוח ימי שסיים את משימתו בווירלנד שבמזרח אסטוניה, לפני או אחרי עלייתו לכס המלוכה של סוורקר. מקור מאוחר יותר בעל אמינות נמוכה מציין שכוחות מרפובליקת נובגורוד תקפו את פינלנד ב-1198 והחריבו את אובו (טורקו), שם החזיקו כבר השוודים במוצב משלהם.
מלחמת אזרחים

בשנת 1203 לערך החלו ארבעת בניו של קנוט הראשון, מלך שוודיה, שחיו בחצר המלכות השוודית, לטעון לכתר, וסוורקר הגלה אותם לנורווגיה. מעמדו כמלך החל להיות בלתי יציב החל מנקודת זמן זו והלאה. ב-1205 שבו בניו של קנוט בראש כוחות צבא, בתמיכתם של אנשי מפלגת הבירקביינר הנורווגית. סוורקר תקף והביס אותם בקרב אלגרוס, בו נהרגו שלושה מהם. השורד היחיד מתוכם, אריק, שב ב-1208 עם תמיכה נורווגית. סוורקר חיפש אחר סיוע מקרובי משפחתו הדנים ואכן קיבל סיוע כזה. מסורות עממיות מדברות על חיל משלוח דני של כ-12,000 לוחמים, מספר מוגזם ככל הנראה. הכוחות היו תחת פיקודו של אבה סונסן, אביה של אשתו הראשונה המנוחה של סוורקר ואחיו של אנדראס סונסן, הארכיבישוף של לונד. מעבר לכוחות בפיקודו של סונסן, שיגר ולדמר השני, מלך דנמרק, כוחות משלו, שייתכן שכללו גם חיילים מבוהמיה. הכוחות הניצים נפגשו בוסטרייטלנד ובקרב לנה שהתנהל ב-31 בינואר 1208 נחל סוורקר מפלה קשה. אבה ואחיו לרס נטבחו על ידי האויב יחד עם חלק משמעותי של צבאם. נראה שקנוט, שהיה היארל של סוורקר נהרג גם הוא בקרב. אריק, שמלך כאריק העשירי, אילץ את סוורקר לצאת לגלות בדנמרק.
מותו

ניסיונו של האפיפיור אינוקנטיוס השלישי להשיב את סוורקר לכס המלוכה עלו בתוהו. סוורקר קיבץ כוח צבאי חדש, בתמיכה דנית, שיצא לשוודיה, אך ביולי 1210 נהרג סוורקר השני בקרב גסטילרן. למרות גורלו המר, זכה סוורקר למילים חמות בכרוניקה שנכללה במסמך "החוק של וסטרייטלנד" (Västgötalagen): "המלך השישה עשר היה סוורקר, איש חכם וטוב. אנשי הממלכה הסתדרו אתו היטב. אך אנשי הפולקונג לקחו את חייו. גיסו עשה זאת בגסטילרן. הוא נטמן באלווסטרה ותמיד נאמרו עליו דברים טובים".
משפחתו

מאשתו הראשונה, בנדיקטה, שאותה הוא נשא לפני 1190, עוד כשהתגורר בדנמרק, נולדה לסוורקר לפחות בת אחת שידוע עליה, הלנה. ככל הנראה היו ילדים נוספים כמו קרל, שעל פי מקורות נורווגים נשא לאישה את בתו של סבר, מלך נורווגיה ומת ב-1198, עובדה המוטלת בספק, שכן אם הוא היה בנו של סוורקר הוא מת בנעוריו. ייתכן שמנישואין אלו היו עוד שתי בנות, מרגרטה וכריסטינה, שנישאו לויצלב מריגן ולהיינריך השני, נסיך מקלנבורג, בהתאמה. עם זאת, ייתכן שמרגרטה וכריסטינה היו רק קרובות משפחה של אשתו הראשונה של סוורקר.
מנישואיו השניים של סוורקר ב-1200 לאינגגרד, בתו של בירגר ברוסה, נולד בן שהיה יורש העצר, יוהאן, שב-1216 נבחר להיות יוהאן הראשון, מלך שוודיה.
בתו של סוורקר, הלנה, נישאה לאציל סונה פולקסון ממשפחת ביילבו, מושל וסטרייטלנד. בנותיהם, קתרינה ובנדיקטה, היו חלק מהמאמצים להשיג מחדש את כס המלוכה השוודי לבית סוורקר לאחר 1222, כאשר הקו הזכרי של השושלת נכחד. קתרינה נישאה ליורש של השושלת היריבה, אריק האחד עשר, אך נישואין אלו לא הניבו יורשים. בנדיקטה נישאה לאציל סוונטפולק מוויבי והולידה איתו כמה בנות שנישאו לבני האצולה השוודית. עד היום מתייחסות כמה משפחות אצולה שוודיות לבנדיקטה.
ניידות מספרים

ניידות מספרים היא היכולת של בעלי טלפונים להחליף את ספק הטלפון שלהם בלי צורך להחליף גם את מספר הטלפון שלהם.
טרם הפעלת יכולת זו שמירה על מספר הטלפון במעבר בין ספקים הייתה אפשרית רק אם אותו מספר היה פנוי אצל הספק החדש. שמירה על קידומת מספר הטלפון הייתה אפשרית רק במקרה שהיא הייתה משותפת לשני הספקים.
מטרתה העיקרית של ניידות המספרים היא הגברת התחרות בין ספקי הטלפון.
המטרה מושגת בכך שהניידות מקלה על בעלי הטלפון לעבור בין הספקים.
למעשה, הניידות מאפשרת לאדם לשמור על אותו מספר טלפון למשך כל חייו, בלי קשר לספק הטלפון שלו.
דבר זה מקל מאוד על אדם המחליף ספק טלפון, כיוון שהוא מבטל את הצורך בעדכון כל מכריו במספר הטלפון החדש שלו.
ניידות מספרים בישראל

בישראל, חוקק תיקון לחוק התקשורת בנושא ניידות המספרים ב-29 במרץ 2005.
תיקון החוק נכנס לתוקף ב-1 בספטמבר 2006, אך נטען כי רוב ספקי הטלפון לא היו מוכנים עדיין מבחינה טכנולוגית לקיימו.
נוכח הפרת הוראות החוק, הודיע משרד התקשורת לבעלי הרישיונות, במסמך שימוע לקביעת עיצום כספי בגין ניידות מספרים, כי המועד שבו יחול העיצום המוגדל (שנכנס לתוקף במסגרת תיקון מס' 36 לחוק התקשורת) על הפרת ניידות מספרים יחול מתאריך 2 בדצמבר 2007. בעקבות מסמך השימוע לעניין העיצום הכספי נערכו הלכה למעשה כל בעלי הרישיונות ליום זה כמועד המעשי לאספקת השירות לציבור בישראל.
להלן עיקרי תוכנית המספור לעניין ניידות מספרים (שנקבעה על ידי משרד התקשורת בהתאם להוראות סעיף 5א לחוק התקשורת (בזק ושידורים)):
הניידות תיושם בנפרד ברשתות הטלפוניה הנייחת וברשתות הטלפוניה הסלולרית.
הניוד יבוצע בחינם, למעט תשלום עבור התחייבויות קודמות לספק הישן, לרבות קנסות יציאה, אך אי-תשלום חובות אלה לא ימנע את הניוד.
הניוד יבוצע תוך פרק זמן של 3 - 4 שעות מרגע הגשת הבקשה לספק החדש.
משך הפסקת השירות (ניתוק קו הטלפון) בזמן הניוד לא יעלה על חצי שעה.
הניידות במספרי טלפוניה נייחת תבוצע בתוך אותו אזור חיוג גאוגרפי בלבד. כך למשל, מנוי הנמצא בירושלים (אזור חיוג 02) לא יוכל לקבל מספר בעל הקידומת 04 (אזור חיוג הצפון) (הגבלה זו רלוונטית אך ורק למספרים ותיקים של חברת בזק בהם אזור חיוג נקבע לפי אזור גאוגרפי).
עד להחלתה של תוכנית הניידות בישראל, ניתן היה לדעת על מעבר בין רשתות, באמצעות קידומת מספר היעד. עם החלתה של התוכנית, דבר זה נמנע. לצורך כך, הוסף "טון שקיפות" מיוחד, המושמע למנוי בעת הקמת הקשר, המודיע לו על מעבר לרשת אחרת.
על אף האמור בחוק, ניידותם של מספרים כשרים הייתה מוגבלת זמן רב לאחר כניסת החוק לתוקפו. משרד התקשורת נמנע מלהתערב זמן רב בסוגיות הקשורות לניידות מספרים כשרים, ולא קבע כל הוראה בעניין בתוכנית המספור לעניין ניידות מספרים, באופן שחברות שונות נהגו באופנים שונים בזמנים שונים.
מאוחר יותר, במסמך אפיון פונקציונלי שנערך בין חברות התקשורת, הן הגבילו בפועל וללא החלטה של משרד התקשורת, האפשרות לנייד מספר כשר למסלול לא כשר, והתאפשרה הניידות של מספר כשר רק לחברות שיש להן מסלול המוגבל לשיחות voice בלבד ומוגבל בחיוג לאתרים שאינם לפי רוח ההלכה. במאי 2022, בהחלטה בשימוע שערך משרד התקשורת נקבע כי בהתאם לדין הקיים כל מנוי יוכל להצטרף לכל סל שירותים שיבחר, וכי החברות לא היו רשאיות להגביל את זכות הניידות של המנויים הכשרים רק לחברות שהקימו מסלול המיועד לשיחות Voice בלבד. ביולי 2022, עיכב בג"ץ את כניסתה לתוקף של החלטת שר התקשורת יועז הנדל, נוכח הטענה לפיה קו כשר אינו "אותו סוג של שירות בזק", אך מבלי לנקוט עמדה בעניין.
על רקע החלטת שר התקשורת, יזמו חברי כנסת מהסיעות החרדיות הצעה לתיקון לחוק התקשורת, שתכליתו לאפשר הפעלת מספרים כשרים שבהם יתאפשרו הגבלות שונות ובהן ניידות מספרים. תיקון זה צפוי להיכנס לתוקף בתאריך 29 באוקטובר 2024. הוראת חוק זו כוללת הוראת מעבר לפיה הוראות התיקון לחוק התקשורות (שמאפשרות בין היתר הגבלת ניידות) יחולו גם על מנויים שהצטרפו למסלולים כשרים  לפני כניסת החוק לתוקף בתנאי שהן מאותו הסוג. כלומר, ככל שנמנעה הניידות לפני כניסת התיקון לתוקף - היא תמשיך לחול.
באפריל 2019 קבע משרד התקשרות כי מנויי פריפייד יוכלו לנייד רק לאחר שהטעינו את הקו לאורך חייו בסך 30 ש"ח לפחות.
הערות שוליים

↑  שלומי דונר, ניידות המספרים תיכנס לתוקף בתחילת דצמבר, באתר ynet, 24 במאי 2007
↑  יוסי זילברמן, ‏בעלי קו כשר: לא יכולים להתנייד, באתר ‏מאקו‏, 10 בדצמבר 2013
↑  משרד התקשורת, הסרת חסמים תחרותיים בשירות "קו כשר" – שימוע, סעיף 19
↑  משרד התקשורת, החלטה בשימוע הסרת חסמים תחרותיים בשירות "קו כשר"
↑  בית המשפט העליון, החלטה בבג"ץ 3800/22 מיום 28.7.2022
↑  תיקון 79 לחוק התקשורת (בזק ושידורים)
↑  משרד התקשורת מסיר חסם נוסף בתהליך ניוד בין חברות התקשורת: מנויים עסקיים שמקום העבודה מסבסד להם את טלפון הנייד יוכלו לעבור עם המספר שלהם באופן חופשי בין החברות, באתר הודעת דוברות משרד התקשורת, ‏15 באפריל 2019
| טלפוניה |
| --- | --- | --- |
| מכשירים | מכשיר טלפון  • טלפון סלולרי • טלפון חכם • טלפון חירום מובנה ברכב • טלפון ציבורי • טלפון רייס |  |
| אמצעי תשלום | אסימון • כרטיס חיוג |  |
| מספרי טלפון | מספר טלפון • קידומת טלפון • קידומת טלפון בין-לאומית • קידומת טלפון בישראל • ניידות מספרים • ספר טלפונים |  |
| טלפוניה | PSTN • ISDN • ADSL • SS7 • מרכזייה |  |
| סלולר | תקשורת סלולרית • טלפון סלולרי • נדידה |  |
| תקן טכנולוגיית תקשורת סלולר | קדם דור 0G • דור ראשון 1G • דור שני 2G • דור שלישי 3G • דור רביעי 4G • דור חמישי 5G |  |
| טלפון מבוסס אינטרנט | טלפוניית IP‏ • SIP‏ • H.323‏ • ‏VoIP • ‏Vocoder |  |
נשיונל ליג דרום

| --- | --- |

 ענף:  כדורגל
 תאריך ייסוד:  2004
 ארגון מפעיל:  נשיונל ליג 
 מספר מתמודדים:  22
 מדינות משתתפות:  אנגליה אנגליה
 מפעל גבוה יותר:  נשיונל ליג
 מפעל מקביל:  גביע ה-FA   פרס ה-FA
 מפעל נמוך יותר:  הליגה האיסמית  ליגת הכדורגל הדרומית
 national league
 
נשיונל ליג דרום (באנגלית: National League South) היא אחת מליגות המשנה באנגליה, והיא נמצאת דרגה אחת מתחת לנשיונל ליג. נשיונל ליג דרום ונשיונל ליג צפון נמצאות בדרגה השנייה של מערכת הליגות הלאומית, ובדרגה השישית הכללית במבנה ליגות הכדורגל באנגליה.
הנשיונל ליג דרום הוקמה ב-2004 כחלק משינוי מבני נרחב בליגות הכדורגל באנגליה שאינן חלק מהפוטבול ליג ("כדורגל מחוץ לליגה"). אלופת הליגה מעפילה באופן אוטומטי לנשיונל ליג. כרטיס נוסף לנשיונל ליג ניתן למנצחת במשחקי הפלייאוף הנערכים בין הקבוצות שסיימו במקום השני עד החמישי. שלושת המועדונים שסיימו במקומות האחרונים יורדים לפרמייר איסטמיאן או לליגת העל של הפוטבול ליג הדרומית.
עד עונת 2010/2011 ידועה הליגה הייתה ידועה גם בכינוי "בלו סקוור דרום", כתוצאה מהסכם חסות שחתמה עליו. לפי הסכם שנחתם עם חברת סטנטה ספורטס, חלק משחקי הקונפרנס דרום ישודרו בערוצי הספורט של החברה. סטנטה הקימה מחדש את גביע ליגת קונפרנס, תחת הכינוי "מגן סטנטה". ב-23 ביוני 2009 נקלעה החברה לקשיים כלכליים, דבר שהשפיע על הכספים שקיבלו קבוצות הליגה. בשנה זו הגביע נסגר, ומאז לא מתקיים יותר. כיום הספונסרית של הליגה היא חברת "ונאראמה". נקראה קונפרנס דרום עד לשנת 2015, בה שמה של הליגה שונה לשמה הנוכחי.
אלופות הליגה ומנצחות הפלייאוף מאז הקמתה של הליגה הן:
| עונה | אלופה | מנצחת הפלייאוף |
| --- | --- | --- |
| 2004/2005 | גרייס אתלטיק | איסטבורן בורו |
| 2005/2006 | ויימות' | סנט אולבנס סיטי |
| 2006/2007 | היסטון | סולסברי סיטי |
| 2007/2008 | לואס | איסטבורן בורו |
| 2008/2009 | א.פ.ס וימבלדון | הייס אנד יידינג יונייטד |
| 2009/2010 | ניופורט קאונטי | באת' סיטי |
| 2010/2011 | בריינטרי טאון | אבספליט יונייטד |
| 2011/2012 | ווקינג | דרטפורד |
| 2012/2013 | וולינג יונייטד | סולסברי סיטי |
| 2013/2014 | איסטלי | דובר אתלטיק |
| 2014/2015 | ברומלי | ברהאם ווד |
| 2015/2016 | סוטון יונייטד | מיידסטון יונייטד |
| 2016/2017 | מיידנהד יונייטד | אבספליט יונייטד |
| 2017/2018 | הוונט & ואטרלוויל | בריינטרי טאון |
| 2018/2019 | טורקווי יונייטד | ווקינד |
סכר אטאטורק

| --- | --- |
מראה הסכר
מראה הסכר
 מיקום:  טורקיה טורקיה
 סוג:  סכר כבידה
 סוכר את:  נהר פרת
 אורך:  1,819 מטרים
 רוחב בראש:  15 מטרים
 גובה:  169 מטרים
 נפח סכר:  84,500,000 מ"ק
 ייצור חשמל:  2,400 מגה-ואט
 תקופת הבנייה:  1983–1995 (כ־12 שנים)
 שטח אגם:  817 קמ"ר
 נפח אגם:  48.5 קמ"ק
 ציון מיוחד:  חלק מפרויקט דרום-מזרח אנטוליה
 קואורדינטות:  37°28′54″N 38°19′03″E﻿ / ﻿37.48167°N 38.31750°E﻿ / 37.48167; 38.31750
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורסכר אטאטורק(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורסכר אטאטורק
מראה האגם שנוצר על ידי סכר מהחלל
סכר אטאטורק (בטורקית: Atatürk Barajı) הוא סכר גדול בדרום-מזרח טורקיה, על נהר הפרת. הוא קרוי על שמו של אבי האומה הטורקית המודרנית, מוסטפא כמאל אטאטורק.
זהו הסכר הגדול והמרכזי מתוך 22 סכרים ו-19 תחנות כוח הידרואלקטריות שנבנו על הפרת והחידקל במסגרת מפעל המים של טורקיה בשנות השמונים והתשעים של המאה ה-20, מפעל שנועד לספק מי השקיה וחשמל לאזורי דרום-מזרח טורקיה הצחיחים. מפעל זה כונה בשם פרויקט דרום-מזרח אנטוליה (Güneydoğu Anadolu Projesi, GAP).
הקמת הסכר עוררה מחלוקת חריפה עם סוריה ועיראק השוכנות במורד נהר הפרת שטענו כי הסכר יביא לחוסר במים בשטחן תוך שהן מצביעות על עודפי המים במערב טורקיה.
בניית הסכר החלה ב-1983 והסתיימה ב-1995, אך הוא החל לפעול כבר ב-1992. הסכר הוא אחד מהסכרים ממולאי האבן והאדמה הגדולים בעולם. גובהו 169 מטרים ורוחבו 1820 מטרים. תחנת הכוח של הסכר מייצרת 2,400 מגאווט ומימיו מזינים את אזור חרן. האגם שיצר הסכר משתרע על שטח של 817 קמ"ר, ונערכים בו פסטיבלי ספורט ימי.
משום שהוא נבנה באזור פעיל סייסמולוגית, הוא חשוף לנזק מרעידות אדמה. הסכר מוגדר בדרגת סיכון סייסמי 3 לנזק בנפש וברכוש בסביבה על רקע רעידות.
לאחר רעידות אדמה חזקות יחסית (עוצמה גבוהה מ-5 בסולם מגניטודה לפי מומנט) באזור הסכר בשנים 2018–2019, עלה חשד כי עצם קיום הסכר עלול להגביר את הפעילות הסייסמולוגית בסביבה. במחקר מ-2021 נמצא כי למשקל המים במאגר יש אפקט ממתן, אך לתופעת החלחול יש אפקט מגביר.
ב-6 בפברואר 2023 דווח כי בעקבות רעידת האדמה בטורקיה, ישנם סדקים מרובים בסכר והאזור הסמוך התפנה. מומחים הזהירו שוב כי הסכר עלול להישבר בכל עת ושיטפון עלול להשפיע על שטח של 30 קמ"ר ליד הסכר.
ראו גם

סכר קבן
הערות שוליים

↑  נתונים Aviage (הקישור אינו פעיל, 11 ביוני 2019)
↑  Hasan Tosun, Earthquakes and Dams, IntechOpen, 2015-05-20, ISBN 978-953-51-2039-1. (באנגלית)
↑  Pınar Büyükakpınar, Simone Cesca, Sebastian Hainzl, Mohammadreza Jamalreyhani, Sebastian Heimann, Torsten Dahm, Reservoir-Triggered Earthquakes Around the Atatürk Dam (Southeastern Turkey), Frontiers in Earth Science 9, 2021 doi: 10.3389/feart.2021.663385/full
↑  Cracks in the Ataturk Dam after earthquakes - Athens News, ‏2023-02-06 (באנגלית אמריקאית)
| --- | --- |
בקרת זהויות :  NLI: 987007547015105171  LCCN: sh2005002899  VIAF: 238187397   WorldCat (עם VIAF): 238187397
סילבן וידמר

סִילְבַן וִידְמֶר (מבוטא זילבן; בגרמנית: Silvan Widmer; נולד ב-5 במרץ 1993) הוא כדורגלן שווייצרי המשחק בעמדת המגן הימני והכנף במיינץ מהבונדסליגה ובנבחרת שווייץ.
קריירת מועדונים

וידמר התחיל את קריירת המשחק שלו בוורנלוס, ממנה עבר לבאדן ובגיל 15 הצטרף למחלקת הנוער של אראו. ב-23 ביולי 2011 וידמר ערך את הופעת הבכורה שלו בקבוצה הבוגרת במשחק הליגה וינטרטור. ב-21 בנובמבר וידמר הבקיע את שער הבכורה שלו בקבוצה הבוגרת בתיקו 2-2 נגד סנט גאלן.
בקיץ 2012 חתם וידמר באודינזה מהסרייה א', אולם הוא החליט להצטרף אליה בשנה שלאחר מכן.
ב-12 ביולי 2018 חזר וידמר לשווייץ וחתם בפ.צ. בזל תמורת 5.5 מיליון אירו, ובכך הפך לשחקן היקר בתולדות המועדון.
ביולי 2021 חתם וידמר במיינץ 05 מהבונדסליגה.
קריירה בינלאומית

בצעירותו שיחק וידמר בנבחרות הצעירות של שווייץ.
ב-12 באוקטובר 2014 ערך וידמר את הופעת הבכורה שלו בנבחרת שווייץ במשחק נגד ליכטנשטיין. ב-6 בספטמבר 2020 וידמר הבקיע את שער הבכורה שלו בנבחרת בתיקו 1-1 נגד גרמניה.
וידמר נכלל בסגל הנבחרת לקראת יורו 2020.
נכלל בסגל נבחרת שווייץ לטורניר מונדיאל 2022.
נכלל בסגל נבחרת שווייץ לקראת יורו 2024 ופתח בכל שלושת משחקי שלב הבתים בו שווייץ סיימה שנייה והעפילה לשמינית הגמר.
| שער מספר | תאריך | אצטדיון | הופעה מספר | יריבה | השער שכבש | תוצאת הסיום | תחרות |
| --- | --- | --- | --- | --- | --- | --- | --- |
| 1 | 6 בספטמבר 2020 | זנקט יאקוב פארק, בזל, שווייץ | 10 |  גרמניה | שער השוויון ל-1–1 | 1–1 | ליגת האומות 2020/21 |
| 2 | 12 בנובמבר 2021 | סטאדיו אולימפיקו, רומא, איטליה | 26 |  איטליה | שער היתרון של שווייץ 1–0 ואחד השערים שהדיחו את איטליה מהעפלה למונדיאל השני ברציפות | 1–1 | מוקדמות מונדיאל 2022 |
| 3 | 28 במרץ 2023 | סטאד דה ז'נב, ז'נבה, שווייץ | 39 |  ישראל | השער ה-3 מתוך 3 | 0–3 | מוקדמות יורו 2024 |
| 4 | 8 ביוני 2024 | פארק קיבון, סנט גאלן, שווייץ | 43 |  אוסטריה | שער השוויון ל-1–1 | 1–1 | ידידות |
תארים

נבחרת העונה בליגת העל השווייצרית: 2019/20, 2020/21